Niko ne zna šta donosi budućnost nakon naftne mrlje
Čišćenje će trajati godinama, i niko zapravo ne zna šta donosi budućnost.
Naučnici upozoravaju da niko zapravo ne može predvidjeti budućnost okeana. Niti živih bića čiji život zavisi od njih. Nafta se i dalje izlijeva u Meksički zaljev i naftna mrlja se širi obalom, prijeteći biljnim i životinjskim vrstama, cijelom ekološkom sistemu, kao i ljudima. Kako se navodi, čišćenje će trajati godinama, i niko zapravo ne zna šta donosi budućnost. Srceparajući snimci koji stižu iz Meksičkog zaljeva: tek rođeni pelikani se vade iz nafte. Naučnici kažu da oni plaču za roditeljima. Djelatnici Međunarodnog centra za spašavanje ptica ih potapaju u biljno ulje. , kaže Jay Holcomb. Oni nakon toga kupaju ptice tečnim sapunom za suđe. Nafta oko očiju se skida četkicom za zube. Ptičice onda idu pod fen. , kaže volonter Mary Dwyer. Nadomak obale Louisiane se nakupljaju debeli slojevi ljepljive nafte. Naučnici su sada pronašli naftu koja se razvlači i do hiljadu metara dubine. Obalna straža navodi da poklopac stavljen na cijev iz koje se izljeva nafta omogućava sakupljanje 15 hiljada barela dnevno, što je za oko 4 hiljade barela više nego u ponedjeljak. Ali tri od četiri cijevi su i dalje otvorene, i iz njih se izlijeva na hiljade barela nafte koja odlazi na površinu. , kaže admiral Thad Allen. Naftna mrlja se širi obalom Sjedinjenih država, ali stručnjaci kažu da ona predstavlja međunarodni problem. Celine Cousteau je unuka svjetski poznatog istraživača okeana Jacquesa Cousteaua. , kaže Celine Cousteau. Što se dugoročnih posljedica tiče, naučnici nastoje odgovoriti na beskrajna pitanja, ali nemaju odgovora. Šta se na primjer dešava sa zagađenošću vode? A sa koralima starim 4 hiljade godina? Efekat uragana? Sjedinjene države, pa i svijet, nikada do sada nisu iskusili izlijevanje ovolike količine nafte i ovako duboko. Naučnici stoga upozoravaju da niko zapravo ne može predvidjeti budućnost okeana. Niti živih bića čiji život zavisi od njih.